CELEX: 32007R0242
Language: lt
Date: 2007-03-06 00:00:00
Title: 2007 m. kovo 6 d. Komisijos reglamentas (EB) Nr. 242/2007 dėl leidimo naudoti endo-1,4-beta ksilanazę EC 3.2.1.8 (Belfeed B1100MP ir Belfeed B1100ML) kaip pašarų priedą (Tekstas svarbus EEE)

13.3.2007   
            
            
               LT
            
            
               Europos Sąjungos oficialusis leidinys
            
            
               L 73/1
            
         
      KOMISIJOS REGLAMENTAS (EB) Nr. 242/2007
   2007 m. kovo 6 d.
   dėl leidimo naudoti endo-1,4-beta ksilanazę EC 3.2.1.8 (Belfeed B1100MP ir Belfeed B1100ML) kaip pašarų priedą
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:
   
               (1)
            
            
               Reglamente (EB) Nr. 1831/2003 nustatyta, kad norint naudoti priedus gyvūnų mityboje reikalingas leidimas, ir tokio leidimo suteikimo pagrindai bei tvarka.
            
         
               (2)
            
            
               Pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą priede nurodytam preparatui. Kartu su prašymu buvo pateikti duomenys ir dokumentai, kurių reikalaujama pagal to reglamento 7 straipsnio 3 dalį.
            
         
               (3)
            
            
               Prašymas susijęs su nauja endo-1,4-beta ksilanazės EC 3.2.1.8 preparato, gauto iš Bacillus subtilis (LMG-S-15136), naudojimo paskirtimi – naudoti kaip pašarų priedą antims, kurį reikėtų priskirti priedų kategorijai „zootechniniai priedai“.
            
         
               (4)
            
            
               Pagal Reglamento (EB) Nr. 1831/2003 7 straipsnio 3 dalies c punktą prie leidimo prašymo pridėtas analizės metodas yra susijęs su pašarų priedo veikliosios medžiagos nustatymu pašaruose. Šio reglamento priede nurodytas analizės metodas neturi būti laikomas Bendrijos analizės metodu pagal 2004 m. balandžio 29 d. Europos Parlamento ir Tarybos reglamento (EB) Nr. 882/2004 dėl oficialios kontrolės, kuri atliekama siekiant užtikrinti, kad būtų įvertinama, ar laikomasi pašarus ir maistą reglamentuojančių teisės aktų, gyvūnų sveikatos ir gerovės taisyklių (2), 11 straipsnį.
            
         
               (5)
            
            
               Endo-1,4-beta ksilanazę EC 3.2.1.8, gautą iš Bacillus subtilis (LMG S-15136), buvo leista naudoti neribotą laiką paršeliams (nujunkytiems) Komisijos reglamentu (EB) Nr. 1206/2005 (3) ir mėsiniams viščiukams – Komisijos reglamentu (EB) Nr. 1259/2004 (4). Buvo pateikti nauji duomenys, pagrindžiantys prašymą leisti naudoti šį preparatą antims. Europos maisto saugos tarnyba (toliau – Tarnyba) 2006 m. birželio 15 d. nuomonėje (5) padarė išvadą, kad šio priedo sauga vartotojui, naudotojui ir aplinkai jau buvo patvirtinta ir ji nesikeis dėl siūlomos naujos paskirties. Padaryta išvada, kad šio preparato naudojimas nedaro neigiamo poveikio papildomai gyvūnų kategorijai ir kad šiuo preparatu galima pagerinti ančių zootechninius parametrus. Tarnyba nemano, kad reikia nustatyti konkrečius stebėsenos po pateikimo į rinką reikalavimus. Toje nuomonėje taip pat vertinama pašarų priedo analizės metodo ataskaita, kurią pateikė Bendrijos etaloninė laboratorija, įsteigta vadovaujantis Reglamentu (EB) Nr. 1831/2003.
            
         
               (6)
            
            
               Preparato vertinimas rodo, kad laikomasi Reglamento (EB) Nr. 1831/2003 5 straipsnyje nustatytų leidimo išdavimo sąlygų. Todėl reikėtų leisti naudoti preparatą, kaip nurodyta šio reglamento priede.
            
         
               (7)
            
            
               Šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „zootechniniai priedai“ ir funkcinei grupei „virškinimo stimuliatoriai“, leidžiama naudoti kaip priedą gyvūnų mityboje tame priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2007 m. kovo 6 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 268, 2003 10 18, p. 29. Reglamentas su pakeitimais, padarytais Komisijos reglamentu (EB) Nr. 378/2005 (OL L 59, 2005 3 5, p. 8).
   
      (2)  OL L 165, 2004 4 30, p. 1. Reglamentas su paskutiniais pakeitimais, padarytais Tarybos reglamentu (EB) Nr. 1791/2006 (OL L 363, 2006 12 20, p. 1).
   
      (3)  OL L 197, 2005 7 28, p. 12.
   
      (4)  OL L 239, 2004 7 9, p. 8.
   
      (5)  Priedų ir produktų arba medžiagų, naudojamų gyvūnų pašarams, mokslinio komiteto nuomonė dėl fermentinio Belfeed B1100MP ir belfeed B1100ML (endo-1-4-beta ksilanazė) preparato, kurį leista naudoti kaip pašarų priedą pagal Tarybos direktyvą 70/524/EEB, saugos ir veiksmingumo. Priimta 2006 m. birželio 15 d. EMST leidinys (2006) 368, p. 1–7.
   
      PRIEDAS
      
                  Priedo identifikavimo numeris
               
               
                  Leidimo turėtojo pavardė
               
               
                  Priedas (Prekinis pavadinimas)
               
               
                  Sudėtis, cheminė formulė, aprašymas, analizės metodas
               
               
                  Gyvūno rūšis arba kategorija
               
               
                  Didžiausias amžius
               
               
                  Mažiausias kiekis
               
               
                  Didžiausias kiekis
               
               
                  Kitos nuostatos
               
               
                  Leidimo galiojimo trukmė
               
            
                  Aktyvumo vienetai/kg visaverčio pašaro, kurio drėgnumas yra 12 %
               
            
                  
                     Zootechninių priedų kategorija. Funkcinė grupė: virškinimo stimuliatoriai.
                  
               
            
                  4a1606
               
               
                  Beldėm SA
               
               
                  endo-1,4-beta-ksilanazė
                  EC 3.2.1.8
                  (Belfeed B1100MP, Belfeed B1100ML)
               
               
                  
                     Priedo sudėtis
                  
                  Endo-1,4-beta-ksilanazės preparatas EC 3.2.1.8, kurio mažiausias aktyvumas kieto ar skysto pavidalo 100 TV (1) /g ar ml
                  
                     Veikliosios medžiagos apibūdinimas
                  
                  Endo-1,4-beta-ksilanazė EC 3.2.1.8, gauta iš Bacillus subtilis (LMG S-15136)
                  
                     Analizės metodas
                      (2)
                  
                  Kolorimetrinis metodas matuojant vandenyje tirpius dažus, fermento atpalaiduotus iš azurinu sujungto kviečių arabinoksilano substrato
               
               
                  Antys
               
               
                  —
               
               
                  10 TV
               
               
                  —
               
               
                  
                              1.
                           
                           
                              Priedo ir premikso naudojimo instrukcijose nurodyti laikymo temperatūrą, laiką ir stabilumą granuliuojant.
                           
                        
                              2.
                           
                           
                              Rekomenduojama dozė kilograme visaverčio pašaro: endo-1,4-beta-ksilanazė: 10 TV.
                           
                        
                              3.
                           
                           
                              Naudoti kombinuotuose pašaruose, turinčiuose daug nekrakmolingų polisacharidų (ypač arabinoksilanų), pvz., kurių sudėtyje yra daugiau kaip 40 % kviečių.
                           
                        
                              4.
                           
                           
                              Jeigu produktas yra tvarkomas arba maišomas uždaroje patalpoje, yra rekomenduojama naudoti apsauginius akinius ir kaukes maišymo metu, jei maišytuvuose nėra įrengtos ventiliacijos sistemos.
                           
                        
               
                  2017 4 2
               
            
         (1)  TV – tai fermento kiekis, atpalaiduojantis 1 mikromolį redukuojančių cukrų (ksilozės ekvivalentai) per minutę iš beržų ksilano, esant 4,5 pH ir 30 oC temperatūrai.
      
         (2)  Informaciją apie analizės metodus galima rasti Bendrijos etaloninės laboratorijos tinklavietėje adresu: www.irmm.jrc.be/html/crlfaa/